Veterinariya xizmati mutaxassislarining malakasini oshirish, ularni qayta tayyorlash va ularga malaka toifalari berish boʻyicha davlat xizmatlarini koʻrsatishning maʼmuriy reglamentini tasdiqlash toʻgʻrisida
(resolution, 2025-12-11)

Oʻzbekiston Respublikasi Prezidentining “Davlat xizmatlari koʻrsatish infratuzilmasini takomillashtirish va aholining davlat xizmatlaridan foydalanish imkoniyatlarini kengaytirish chora-tadbirlari toʻgʻrisida” 2021-yil 24-iyuldagi PF-6269-son Farmoni ijrosini taʼminlash, shuningdek, veterinariya va chorvachilik sohasida rahbar va mutaxassis kadrlar, ilmiy-tadqiqot muassasalari rahbar va ilmiy xodimlarining malakasini oshirish, ularni qayta tayyorlash va ularga malaka toifalari berish tartibini belgilash maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi Prezidentining “Davlat xizmatlari koʻrsatish infratuzilmasini takomillashtirish va aholining davlat xizmatlaridan foydalanish imkoniyatlarini kengaytirish chora-tadbirlari toʻgʻrisida” 2021-yil 24-iyuldagi PF-6269-son Farmoniga muvofiq veterinariya va chorvachilik sohasida rahbar va mutaxassis kadrlar, ilmiy-tadqiqot muassasalari rahbar va ilmiy xodimlarining malakasini oshirish, ularni qayta tayyorlash va ularga malaka toifalari berish boʻyicha davlat xizmatlari koʻrsatilishi joriy etilganligi; Vazirlar Mahkamasining “Oʻzbekiston Respublikasi Veterinariya va chorvachilikni rivojlantirish davlat qoʻmitasi faoliyatini tartibga soluvchi normativ-huquqiy hujjatlarni tasdiqlash toʻgʻrisida” 2019-yil 27-iyundagi 532-son qaroriga 4-ilovaga muvofiq Veterinariya xizmati mutaxassislarini qayta tayyorlash va malakasini oshirish, ularga malaka toifalari berish tartibi toʻgʻrisidagi nizom tasdiqlanganligi maʼlumot uchun qabul qilinsin. 2. Quyidagilarni nazarda tutuvchi Veterinariya va chorvachilik sohasida rahbar va mutaxassis kadrlar, ilmiy-tadqiqot muassasalari rahbar va ilmiy xodimlarining malakasini oshirish, ularni qayta tayyorlash va ularga malaka toifalari berish boʻyicha davlat xizmatlarini koʻrsatishning maʼmuriy reglamenti (keyingi oʻrinlarda — Maʼmuriy reglament) 1-ilovaga muvofiq tasdiqlansin: mutaxassislarning malakasini oshirish uchun davlat xizmatlari markazlari yoki Oʻzbekiston Respublikasi Yagona interaktiv davlat xizmatlari portali (keyingi oʻrinlarda — YIDXP) orqali murojaat qilish tartibi; malaka oshirish toʻgʻrisidagi arizani koʻrib chiqish qoidalari; mutaxassislarni malaka oshirish kurslariga qabul qilishni rasmiylashtirish tartibi. 3. Oʻzbekiston Respublikasi Veterinariya va chorvachilikni rivojlantirish davlat qoʻmitasi YIDXPda elektron xizmatlarni joriy qilish boʻyicha texnik hujjatlarni oʻn kun muddatda Oʻzbekiston Respublikasi Axborot texnologiyalari va kommunikatsiyalarini rivojlantirish vazirligiga taqdim etsin. 4. Oʻzbekiston Respublikasi Veterinariya va chorvachilikni rivojlantirish davlat qoʻmitasi Axborot texnologiyalari va kommunikatsiyalarini rivojlantirish vazirligi hamda Adliya vazirligi huzuridagi Davlat xizmatlari agentligi bilan birgalikda bir oy muddatda: ushbu qaror bilan tasdiqlanayotgan Maʼmuriy reglament boʻyicha davlat xizmatlarining YIDXP orqali joriy etilishini taʼminlasin; YIDXPda davlat xizmatlari koʻrsatishning har bir bosqichida murojaatlar koʻrib chiqilishini kuzatib borish tartibini joriy etsin; davlat xizmatlarini koʻrsatish uchun yigʻimlarning Davlat xizmatlari koʻrsatilganligi uchun toʻlangan davlat bojlari va yigʻimlar summasi hisobini yurituvchi yagona billing tizimi orqali elektron shaklda toʻlanishini taʼminlasin. 5. Oʻzbekiston Respublikasi Adliya vazirligi huzuridagi Davlat xizmatlari agentligi Veterinariya va chorvachilikni rivojlantirish davlat qoʻmitasi tizimida veterinariya va chorvachilik sohasida rahbar va mutaxassis kadrlar, ilmiy-tadqiqot muassasalari rahbar va ilmiy xodimlarining malakasini oshirish, ularni qayta tayyorlash va ularga malaka toifalari berilishida davlat xizmatlarining belgilangan tartibda koʻrsatilishi boʻyicha, jumladan, YIDXP orqali doimiy nazorat oʻrnatsin. 6. Oʻzbekiston Respublikasi Veterinariya va chorvachilikni rivojlantirish davlat qoʻmitasi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 7. Vazirlar Mahkamasining 2019-yil 27-iyundagi 532-son qarori bilan tasdiqlangan Veterinariya xizmati mutaxassislarining malakasini oshirish, ularni qayta tayyorlash va ularga malaka toifalari berish tartibi toʻgʻrisidagi nizomga 2-ilovaga muvofiq oʻzgartirishlar va qoʻshimcha kiritilsin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari Sh.M. Gʻaniyev zimmasiga yuklansin. 1. Ushbu Reglament veterinariya xizmati tizimiga kiruvchi mutaxassislar, tasarrufida veterinariya xizmati mavjud boʻlgan vazirliklar, idoralar va tashkilotlar, ishlab chiqarishda veterinariya va chorvachilik sohasida rahbar va mutaxassis kadrlar, ilmiy-tadqiqot muassasalari rahbar va ilmiy xodimlarining (keyingi oʻrinlarda — veterinariya xizmati mutaxassislari) malakasini oshirish, ularni qayta tayyorlash va ularga malaka toifalari berishda (keyingi oʻrinlarda — malaka oshirish) davlat xizmatlarini koʻrsatish tartibini belgilaydi. 2. Veterinariya va chorvachilik sohasida rahbar va mutaxassis kadrlar, ilmiy-tadqiqot muassasalari rahbar va ilmiy xodimlarining malakasini oshirish, ularni qayta tayyorlash boʻyicha davlat xizmatlari ushbu Reglamentga 1-ilovadagi sxemaga muvofiq koʻrsatiladi. 3. Malaka oshirishga talabgor boʻlgan veterinariya xizmati mutaxassislari (keyingi oʻrinlarda — talabgorlar) davlat xizmatidan foydalanish uchun davlat xizmatlari markazlariga oʻzi kelib murojaat etadi yoki davlat xizmatidan elektron shaklda foydalanish uchun YIDXPda roʻyxatdan oʻtadi. 4. Talabgorlar oʻzi kelib murojaat etgan taqdirda, davlat xizmatlari markazlari xodimi ariza beruvchi nomidan, YIDXP orqali murojaat etgan taqdirda esa, mustaqil ravishda ushbu Reglamentga 2-ilovaga muvofiq shakldagi arizani elektron shaklda toʻldiradi. 5. Talabgorlar belgilangan shakldagi ariza toʻldirilgandan soʻng maʼlumotlarning toʻgʻriligini tekshirib, arizani imzolarni identifikatsiya qilishning tegishli vositalari (ERI, daktiloskopiya, elektron imzo, Mobil-ID va boshqalar) bilan tasdiqlaydi. 6. Davlat xizmatlari markazlari qabul qilingan arizalarni koʻrib chiqish uchun Veterinariya va chorvachilikni rivojlantirish qoʻmitasi huzuridagi Veterinariya va chorvachilik sohasida pedagog hamda mutaxassis kadrlarni qayta tayyorlash va ularning malakasini oshirish instituti (keyingi oʻrinlarda — Institut) darhol yuboradi. 7. Institut ariza belgilangan talablarga mosligini 3 kun muddatda koʻrib chiqadi va malaka oshirishga qabul qilish uchun shartnoma tuzish yoki rad etish toʻgʻrisida talabgorga SMS xabar yuboradi. 8. Talabgorlar malaka oshirishga qabul qilish uchun shartnoma tuzish haqida SMS xabar olgandan soʻng 3 kun muddatda malaka oshirish markazi bilan shartnoma imzolaydi. Shartnomada malaka oshirish vaqti, muddati va toʻlov miqdori aniq koʻrsatiladi. Shartnoma imzolangan kundan soʻng 5 kun muddatda belgilangan toʻlov talabgorlar tomonidan amalga oshirilishi lozim. Talabgorlar tomonidan ushbu muddatda toʻlov amalga oshirilmagan taqdirda, ular malaka oshirish kurslariga qabul qilinmaydi. 9. Institut toʻlovni amalga oshirgan talabgorlar sonidan kelib chiqib, oʻquv kurslari kontingentini shakllantiradi va oʻqish boshlanadigan muddat toʻgʻrisida 1 kun ichida talabgorlarga SMS xabar yuboradi. 10. Bir vaqtning oʻzida shartnomalar boʻyicha toʻlovlarni amalga oshirgan talabgorlar soni belgilangan kontingentdan ortgan taqdirda, talabgorlar ketma-ketlik asosida malaka oshirishga qabul qilinadi. 11. Davlat xizmatlari koʻrsatilgani uchun bazaviy hisoblash miqdorining 20 foizi miqdorida yigʻim undiriladi. Davlat xizmatlari koʻrsatilishi uchun YIDXP orqali murojaat etilganda, ushbu bandning birinchi xatboshida koʻrsatilgan yigʻim summasining 90 foizi undiriladi. Davlat xizmatlari koʻrsatilganda, yigʻim toʻlanganligini Yagona billing tizimi orqali tasdiqlanadi. Yigʻimlar summasi quyidagi tartibda taqsimlanadi: a) Davlat xizmatlari markazlariga oʻzi kelib murojaat etganda; 20 foizi — Oʻzbekiston Respublikasi Adliya vazirligi huzuridagi Davlat xizmatlari agentligi budjetdan tashqari jamgʻarmasining shaxsiy hisobvaragʻiga; qolgan mablagʻlar toʻliq miqdorda vakolatli organning bank hisobvaragʻiga oʻtkaziladi; b) YIDXP orqali murojaat etilganda: 10 foizi — Oʻzbekiston Respublikasi Adliya vazirligi huzuridagi Davlat xizmatlari agentligi budjetdan tashqari jamgʻarmasining shaxsiy hisobvaragʻiga; 11,25 foizi — Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga; 0,5 foizi — toʻlovlar Yagona billing tizimi orqali tasdiqlangani uchun Axborot-kommunikatsiya texnologiyalarini rivojlantirish jamgʻarmasining Elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga; qolgan mablagʻlar toʻliq miqdorda vakolatli organning bank hisobvaragʻiga oʻtkaziladi. 12. Talabgorlar arizasida notoʻgʻri maʼlumotlar koʻrsatilishi, shuningdek, malaka oshirish uchun belgilangan miqdordagi toʻlovni amalga oshirmaganlik davlat xizmatlari koʻrsatishni rad etish uchun asos hisoblanadi. Davlat xizmatlarini koʻrsatishni boshqa asoslar boʻyicha rad etish qatʼiyan taqiqlanadi. 13. Talabgorlarning davlat xizmatlari markazi yoki YIDXP orqali yuborilgan arizadan voz kechish huquqiga ega. 14. Talabgorlar davlat xizmatlari markazlari yoki YIDXP orqali yuborilgan arizadan voz kechganda, ularning arizasi koʻrilmasdan qoldiriladi. Bunda amalga oshirilgan yigʻim qaytarilmaydi. 15. Ushbu Reglament talablarini bajarish munosabati bilan kelib chiqadigan nizolar belgilangan tartibda hal etiladi. 16. Mazkur Reglament talablari buzilishida aybdor shaxslar qonunchilik hujjatlariga muvofiq javob beradilar. BosqichlarMasʼullarTadbirlarMuddatlar1-bosqichTalabgorDavlat xizmatlari markazlari yoki Yagona interaktiv davlat xizmatlari portali (YIDXP) orqali belgilangan shakldagi ariza bilan murojaat qiladi.Zaruratga koʻra2-bosqichDavlat xizmatlari markazlariArizalarni koʻrib chiqish uchun Veterinariya va chorvachilikni rivojlantirish qoʻmitasi huzuridagi Veterinariya va chorvachilik sohasida pedagog hamda mutaxassis kadrlarni qayta tayyorlash va ularning malakasini oshirish institutiga (keyingi oʻrinlarda — Institut) yuboradi.Darhol3-bosqichInstitutArizada toʻldirilgan maʼlumotlar belgilangan talablarga mosligini koʻrib chiqadi va malaka oshirishga qabul qilish yoki rad etish asoslarini koʻrsatgan holda talabgorga SMS — xabar yuboradi.3 kun muddatda4-bosqichTalabgor,InstitutTaraflar oʻrtasida shartnoma imzolaydi.3 kun muddatda5-bosqichTalabgorShartnoma imzolangandan soʻng shartnomada belgilangan toʻlovni toʻlaydi.5 kun muddatda6-bosqichInstitutToʻlovni toʻlagan talabgorlar sonidan kelib chiqib, oʻquv kurslari kontingentini shakllantiradi va oʻqish boshlanadigan muddat toʻgʻrisida talabgorlarni xabardor qiladi.1 kun muddatda I. Talabgor toʻgʻrisida maʼlumot1.1.F.I.O.:1.2.Telefon raqami:1.3.Elektron pochta manzili:1.4.Faoliyatni amalga oshirish manzili:II. Yuridik shaxs boʻyicha maʼlumot2.1.Yuridik shaxsning toʻliq nomi:2.2.Tashkiliy-huquqiy shakli:2.3.Joylashuvi: (pochta manzili)2.4.STIR:2.5.Bank rekvizitlari: (bank boʻlimi nomi, MFO va hisobvaragʻi)2.6.Telefon raqami:2.7.Elektron pochta manzili:2.8.Faoliyatni amalga oshirish manzili:2.9.Vakolatli organ:Veterinariya va chorvachilikni rivojlantirish qoʻmitasi huzuridagi Veterinariya va chorvachilik sohasida pedagog hamda mutaxassis kadrlarni qayta tayyorlash va ularning malakasini oshirish instituti2.10.Malaka oshirish yoʻnalishi:□ veterinariya-sanitariya ekspertizasi laboratoriya xodimlari□ veterinariya mutaxassislari□ veterinariya farmatsevtikasi mutaxassislari□ rahbar xodimlar□ chorvador (zootexnik) mutaxassislar□ ilmiy-tadqiqot muassasalari rahbar va ilmiy xodimlari□ sunʼiy urugʻlantirish bilan shugʻullanuvchi mutaxassislar (texnik osseminatorlar)Talabgorning elektron raqamli imzosi 1. 40-bandning birinchi xatboshi quyidagi tahrirda bayon etilsin: “40. Sertifikat qatʼiy hisobga olinadigan hujjat hisoblanadi, hisob seriyasi, raqami va himoya elementiga ega boʻladi hamda QR-kod (matrik shtrixli kod) qoʻyilgan holda elektron shaklda beriladi”. 2. Quyidagi mazmundagi 421-band qoʻshilsin: “421. Elektron shaklda sertifikat berish tizimi joriy etilgunga qadar olingan sertifikat yoʻqotib qoʻyilgan yoki foydalanishga yaroqsiz boʻlib qolgan taqdirda, uning egasiga Malaka oshirish markaziga taqdim etilgan arizaga asosan uch kun ichida elektron shaklda yangi sertifikat beriladi”. 3. 9-bob oʻz kuchini yoʻqotgan deb hisoblansin. 4. 3-ilova quyidagi tahrirda bayon etilsin: